stanford-oval/wikipedia huggingface dataset:
1953 במדע

| 0 | 1 | 2 | 3 |
| --- | --- | --- | --- |
|  |  | 1953  במדע |  |
< · 1951 · 1952 — 1953 — 1954 · 1955 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1953.
ביוכימיה

25 באפריל – פרסום מודל של המבנה הסלילי של הדנ"א על ידי פרנסיס קריק וג'יימס ווטסון, חתני פרס נובל בשנת 1962
15 במאי – פרסום תוצאות ניסוי מילר-יורי, ניסוי פורץ דרך בחקר ראשית החיים שהראה כי חומצות אמינו, חומר המוצא של חלבונים, יכולות בתנאים מסוימים להיווצר באופן ספונטני ממולקולות פשוטות ביותר
גאולוגיה

גילוי רכס מרכז אוקייני
גילוי הזיוף של איש פילטדאון
טכנולוגיה

תחילת ייצור פוליאסטר בחברת דופונט
תחילת שימוש בבדיקת אולטרה סאונד ברפואה
18 בדצמבר – תחילת שידורים לפי שיטת NTSC
ביפן, נוריקאזו סוואסאקי ( Norikazu Sawazaki ) בונה אבטיפוס של מכשיר הקלטה בשיטת סריקה לולינית
כימיה

רודולף פריזר (Rudolph Pariser), רוברט פָּר (Robert Parr) וג'ון פופל מפרסמים תאוריה באשר לדרך חישוב מקורבת של אורביטלים מולקולריים
קרל ציגלר וג'וליו נטה מפתחים את זרז ציגלר-נטה המאפשר סינתזה של פולימרים אורגניים בתנאי טמפרטורה ולחץ נמוכים תוך שליטה באורך בשרשרת ובהכוונה מרחבית
מדעי המחשב

לפי הערכה - קיימים כבר כ-100 מחשבים בעולם
אלן טיורינג מפרסם מאמר המסביר את שימושי המחשב בפתירת בעיות בתורת המספרים
פיתוח אלגוריתם רִפּוּי מֻדְמֶה (Simulated annealing) על ידי ניקולס מטרופוליס (Nicholas Metropolis)
תחילת שימוש בזיכרון טבעות מגנטי (Magnetic-core memory), שיטה זו הייתה נפוצה עד לשנות ה-70.
פיזיקה

אנריקו פרמי, פרדריק ריינס וקלייד קוואן (Clyde Cowan) בונים את גלאי הנייטרינו הראשון
צ'ארלס טאונס ותלמידי המחקר שלו מצליחים להפעיל מתקן ליצירת קרן קוהרנטית, מונוכרומטית וממוקדת של קרינה אלקטרומגנטית באמצעות פליטה מאולצת בגז אמוניה וקורא לו מייזר, (Microwave Amplification by Stimulated Emission of Radiation, MASER). בהמשך מתקבלת גם פליטה מאולצת במגוון תדירויות והשם שונה ללייזר
רפואה

6 במאי – שימוש ראשון במכונת לב-ריאה במהלך ניתוח.
פרסים

פרס נובל
פרס נובל לפיזיקה - פריץ זרניקה, על הדגמת שיטת קונטרסט הפאזה, ובייחוד על המצאת מיקרוסקופ קונטרסט הפאזה
פרס נובל לכימיה - הרמן שטאודינגר, על תגליותיו בתחום הכימיה המקרומולקולרית
פרס נובל לפיזיולוגיה ורפואה
הנס אדולף קרבס, על גילוי מעגל קרבס בנשימה תאית
פריץ אלברט ליפמן, על גילוי וחקר הקואנזים A
פרס ישראל
מדעי הרפואה - ליפמן היילפרין
מדעים מדויקים - יעקב לויצקי
מדעים מדויקים - שמשון עמיצור
נולדו

21 בינואר – פול אלן, יזם ואיש עסקים אמריקאי, ממיסדי מיקרוסופט (נפטר ב-2018)
6 במרץ – קרולין פורקו מדענית פלנטרית אמריקאית ידועה בעבודתה בחקר מערכת השמש החיצונית
11 באפריל – אנדרו ויילס, מתמטיקאי בריטי, חי בארצות הברית, הוכיח את השערת טניאמה-שימורה אשר גררה את נכונות המשפט האחרון של פרמה
נפטרו

22 באפריל – יאן צ'וחרלסקי (Jan Czochralski), כימאי פולני, ממציא שיטה לגידול גבישים לתעשיית המוליכים למחצה (נולד ב-1885)
21 במאי – ארנסט צרמֶלו, מתמטיקאי ופילוסוף גרמני, הוכיח את משפט הסדר הטוב ותרם תרומה בסיסית לתורת הקבוצות האקסיומטית (נולד ב-1871)
14 ביולי – ריכרד פון מיזס, מדען אוסטרי יהודי, עסק במכניקת הזורמים, אווירודינמיקה, אווירונאוטיקה, סטטיסטיקה ותורת ההסתברות (נולד ב-1883)
28 בספטמבר – אדווין האבל, אסטרונום אמריקאי, הסביר את מהות הגלקסיה, הראה כי שביל החלב היא גלקסיה אחת מני רבות ביקום, נסח את חוק האבל על התפשטות היקום (נולד ב-1889)
30 בספטמבר – לואיס פרי ריצ'רדסון, מתמטיקאי, פיזיקאי ופסיכולוג בריטי, (נולד ב-1881)
אדווין האבל
ארנסט צרמלו
1963 במדע

| 0 | 1 | 2 | 3 |
| --- | --- | --- | --- |
|  |  | 1963  במדע |  |
< · 1961 · 1962 — 1963 — 1964 · 1965 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1963.
ולנטינה טרשקובה, האשה הראשונה בחלל
הקמת המכון האוניברסיטאי בחיפה, המוסד יוכר ב-1972 כאוניברסיטת חיפה
ארכאולוגיה

גילוי גבקליטפה, אתר מתקופת האבן בטורקיה
אוקטובר – תחילת החפירות במצדה על ידי יגאל ידין
אסטרונומיה וחקר החלל

15 במאי – סיום תוכנית מרקורי בטיסה המאוישת מרקורי-אטלס 9
16 ביוני – ולנטינה טרשקובה - אישה ראשונה בחלל
26 ביולי – נאס"א משגרת את Syncom 2 הלוויין הגיאוסינכרוני הראשון
1 בנובמבר – הפעלת מצפה ארסיבו עם רדיו-טלסקופ הגדול בעולם לאותה עת
ביולוגיה

גילוי גנום מיטוכונדריאלי על ידי חוקרים באוניברסיטת סטוקהולם
הגנטיקאי ג'ון הלדיין טובע את המושג שיבוט (clone)
הביולוג המולקולרי אמיל צוקרקנדל והכימאי הפיזיקלי לינוס פאולינג מציגים תחום מחקר בשם פלאוגנטיקה, חקר הדנ"א והגנים של אורגניזמים קדומים
ניקולאס (ניקו) טינברגן מציג את ארבע השאלות של טינברגן, השאלות שיש לשאול בחקר התנהגות בעלי חיים
קונרַאד לוֹרֶנְץ, חוקר טבע אוסטרי, אבי מדע האתולוגיה, מפרסם את ספרו "On Aggression" (הופיע בעברית בשם "הרע לכאורה: על התוקפנות בטבע" בתרגומו של יצחק כפכפי)
גאוגרפיה

סירטסיי, אי וולקני איסלנדי מופיע מעל פני הים בעקבות התפרצות געשית בעומק 130 מטרים.
הצגת היטל רובינסון, שיטה להמרת פני השטח הכדוריים של כדור הארץ לפני שטח של מפה שטוחה, על ידי הקרטוגרף Arthur H. Robinson
טכנולוגיה

הוצאת קלטת שמע ראשונה על ידי חברת פיליפס.
מלוטרון, דוגם הצלילים הראשון משווק על ידי חברה אנגלית בשם מלוטרוניקס.
מדעי המחשב

המצאת עכבר על ידי דאגלס אנגלברט
המצאת שפת תכנות BASIC
מתמטיקה

הגדרת המושג אפקט הפרפר על ידי אדוארד לורנץ, מחלוצי תורת הכאוס
פסיכולוגיה

פרסום ראשון של תוצאות הניסוי של סטנלי מילגרם על ציות לסמכות
פרסום ספרה של חנה ארנדט "אייכמן בירושלים: דו"ח על הבנאליות של הרוע"
רפואה

תחילת שימוש רחב בבדיקת אולטרה סאונד רפואית בעקבות פיתוח מכשיר מסחרי.
ביצוע ראשון של השתלת כבד על ידי טומס שטרזל (Thomas Starzl).
ביצוע ראשון של השתלת ריאה על ידי ג'יימס הארדי (James Hardy)
תחילת שימוש בדיאזפאם, סם מרגיע ממשפחת הבנזודיאזפינים (שם מסחרי אסיוָל®, ואליום®).
מופץ חיסון מורשה נגד חצבת, אחראי לירידה של 74% בשיעור התמותה העולמית לאחר תחילת השימוש הנרחב בו (1980).
פרסים

פרס נובל
פרס נובל לפיזיקה - יוג'ין ויגנר, ארצות הברית, על תרומתו לתאוריה של גרעין האטום והחלקיקים האלמנטריים, בפרט באמצעות גילוי ויישום של עקרונות סימטריה יסודיים.
פרס נובל לכימיה - קרל ציגלר, ג'וליו נטה, על גילויים הקשורים לפולימרים כבדים.
פרס נובל לפיזיולוגיה ורפואה - סר ג'ון קריו אקלס, אוסטרליה, אלן לויד הודג'קין בריטניה, אנדרו פילדינג הקסלי בריטניה, על תיאור ההולכה של דחפים חשמליים בעצבים.
פרס ישראל
מדעי הרוח - נתן רוטנשטרייך
מדעי החיים - אברהם פאהן
נולדו

4 בינואר – מיי-בריט מוֹסֶר, היא פסיכולוגית ונוירוביולוגית נורווגית, חקרה את המנגנון בו נעזר המוח כדי לתאר את המרחב, כלת פרס נובל לפיזיולוגיה או רפואה.
9 בפברואר – בריאן גרין, פיזיקאי אמריקני יהודי, ממובילי תאוריית העל-מיתרים.
20 בנובמבר – טימותי גוורס (William Timothy Gowers), מתמטיקאי בריטי זכה במדליית פילדס.
נפטרו

6 באפריל – אוטו שטרובה (Otto Struve), אסטרונום רוסי-אמריקאי (נולד ב-1897).
6 במאי – תיאודור פון קרמן, מתמטיקאי, פיזיקאי ומהנדס אווירונאוטיקה וחלל (נולד ב-1881)
17 באוקטובר – ז'אק אדמר, מתמטיקאי צרפתי יהודי, בין המתמטיקאים הבודדים במאה ה-20 שתחום עבודתם הקיף את מרבית ענפי המתמטיקה (נולד ב-1865).
25 באוקטובר – קרל פון טרזגי (Karl von Terzaghi), מהנדס אזרחי וגאולוג אוסטרי ממייסדי מכניקת הקרקע (נולד ב-1883).
5 בנובמבר – תומאס גריפית' טיילור, גאוגרף, אנתרופולוג וחוקר ארצות אנגלי (נולד ב-1880).
טוטם מאתר גבקליטפה
סירטסיי במהלך היווצרותו, 16 יום לאחר ההתפרצות
עכבר מודרני
אבקת פלאש

אבקת פלאש, היא תערובת פירוטכנית הניצתת במהירות ויוצרת אור חזק ומכאן שמה. משמשת בעיקר בתעשיית הפירוטכניקה ובתעשיית הקולנוע לשם יצירת פיצוצים. בעבר שמשה לשם הפקת הבזקי אור (פלאש) בצילום.
אבקות פלאש מכילות מרכיבים שונים אך המשותף לכולן שהן מכילות חומר מחמצן מוצק- (Oxidizing agent) וחומר מתכתי המשמש כחומר הדלק לבעירה. תהליך הבעירה יוצר ריאקציה כימית של חמצון המתכת על ידי המחמצן וכך נוצרת בעירה אינטנסיבית ואנרגטית (משתחרר חום רב וכן הבזק אור). יש צורך לדאוג לשילוב נכון בין חומרי בעירה וחמצן.
המרכיבים הנפוצים באבקות פלאש הם אבקת אלומיניום ואשלגן פרכלורט. לעיתים מוסיפים גופרית להעלאת רגישות החומר.
קיימות גם אבקות פלאש בהרכבים אחרים. דוגמה לאלה היא אבקת פלאש המורכבת מגופרית ומאבקת אבץ, שפעולתה מבוססת על תגובת חמצון-חיזור בין שני החומרים. אבקה זו פולטת אור ירוק.
שימוש נרחב בתעשיית הסרטים, כדי ליצור פיצוצים מרשימים אך חלשים.
שימוש נרחב ביצור זיקוקים בתעשייה הפירוטכנית.
רוב הנפצים הפשוטים (ולרוב מיוצרים ומופצים בצורה לא חוקית) מבוססים על אבקת פלאש.
שימוש צבאי ברימוני הלם.
1964 במדע

| 0 | 1 | 2 | 3 |
| --- | --- | --- | --- |
|  |  | 1964  במדע |  |
< · 1962 · 1963 — 1964 — 1965 · 1966 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
מומצא מיון ערימה, אלגוריתם במדעי המחשב המשמש למיון המבוסס על מבנה הנתונים ערימה
רשימת אירועים מדעיים עיקריים שהתרחשו ב-1964.
ארכאולוגיה

תחילת חפירות באבלה - עיר-מדינה עתיקה בצפון סוריה.
אסטרונומיה וחקר החלל

20 במרץ – הקמת ארגון חקר החלל האירופי (ESRO(אנ')), ארגון שקדם לסוכנות החלל האירופית (ESA)
15 ביולי – שיגור תמונות של מאדים על ידי מארינר 4. הגשושית עברה במרחק מינימלי של כ-9,846 ק"מ מפני הכוכב וצילמה 22 תמונות.
31 ביולי – תוכנית ריינג'ר: החללית ריינג'ר 7 משדרת לכדור הארץ תמונות תקריב של הירח. התמונות חדות פי 1,000 מכל תמונה שצולמה בעבר על ידי טלסקופים על פני כדור הארץ
12 באוקטובר – ברית המועצות משגרת ווסחוד 1 - ספינת חלל ראשונה המאוישת במספר אנשי צוות (3), ללא חליפות חלל וכללה אנשי מקצוע (מהנדס ורופא).
טכנולוגיה

ריכרד ארנסט מפתח שיטות שמאפשרות שימוש נרחב בדימות תהודה מגנטית.
1 באוקטובר – ביפן נחנך הקו הראשון של רשת הרכבות שינקנסן (המכונה "רכבת הקליע") בין טוקיו לאוסקה
מדעי המחשב

תחילת ייצור מחשבים מהדור השלישי. המחשבים התבססו על מעגל משולב וייצורם המשיך עד לשנת 1972.
תחילת ייצור מחשבי IBM System/360.
המצאת שפת תכנות PL/I בחברת IBM - שפת תכנות כללית ראשונה.
המצאת אלגוריתם מיון ערימה.
20 במאי – ריצה של תוכנה ראשונה שכתובה בשפת BASIC.
מתמטיקה

פול כהן מוכיח כי שהשערת הרצף עצמאית במסגרת תורת הקבוצות האקסיומטית, זהו פתרון הבעיה הראשונה מתוך 23 הבעיות של הילברט
פיזיקה

שלדון גלאשו וג'יימס ביורקן (אנ') פרסמו השערה על קיום קווארק רביעי, יקרא מאוחר יותר קווארק קסום.
בסדרת מאמרים רוברט בראוט (אנ') ופרנסואה אנגלר חזו את קיומו של בוזון היגס.
פיתוח תאוריית הקווארק על ידי מארי גל-מאן
ניסוח משפט בל.
כנס סולווה ה-13 - מבנה והתפתחות גלקסיות
רפואה

11 בינואר – בארצות הברית הוכרז על סכנות העישון לבריאות האדם.
16 בינואר – ביצוע ניתוח ראשון תוך שימוש באנגיופלסטיה, טכנולוגיה לטיפול בהיצרות של כלי דם באמצעות צנתר המוחדר למערכת הדם
סינתזה של AZT) Zidovudin (אנ')), נוצרה כתכשיר נגד רטרו וירוסים מחוללי סרטן, מאוחר יותר הפכה תרופה נפוצה נגד HIV.
גילוי וירוס אפשטיין בר, בן למשפחת וירוסים מחוללי ההרפס
שימוש בסיב אופטי בבדיקות גסטרוסקופ, מיכשור המאפשר בדיקה לא פולשנית יעילה בדרכי העיכול העליונות עד לתריסריון.
סייסמולוגיה

ייסוד הסולם המאקרוסייסמי MSK 64(אנ') להערכת עוצמה סייסמית באירופה.
פרסים

פרס נובל
פרס נובל לפיזיקה - צ'ארלס טאונס ארצות הברית, ניקולאי באסוב (Nikolay Basov), אלכסנדר פרוכורוב, ברית המועצות, על עבודת מדע בסיסי בתחום של אלקטרוניקה קוונטית, שהובילה לבניית מתנדים ומגברים המבוססים על עקרון המייזר-לייזר.
פרס נובל לכימיה - דורותי קרופוט הודג'קין, על קביעת המבנה של חומרים ביוכימיים חשובים בעזרת טכניקות קרני רנטגן.
פרס נובל לפיזיולוגיה או לרפואה - קונרד אמיל בלוך גרמניה/ארצות הברית, פאודור לינן גרמניה - עבור מחקר על כולסטרול ומטבוליזם של חומצות שומן.
פרס ישראל
מדעי היהדות - זאב בן חיים
מדעי הרפואה - משה רחמילביץ'
נולדו

25 באוגוסט – מקסים קונטסביץ', מתמטיקאי רוסי, חתן מדליית פילדס.
נפטרו

18 במרץ – נורברט וינר מתמטיקאי אמריקאי יהודי, מייסד הקיברנטיקה (נולד ב-1894)
14 באפריל – רייצ'ל לואיז קרסון, זואולוגית וביולוגית ימית אמריקנית, מחלוצי הפעילות העולמית לאיכות הסביבה, (נולדה ב-1907)
24 באפריל – גרהרד דומק, ביולוג, פתולוג ובקטריולוג גרמני, מגלה תכשיר האנטיביוטיקה המסחרי הראשון, חתן פרס נובל לפיזיולוגיה או לרפואה (נולד ב-1895)
21 במאי – ג'יימס פרנק, פיזיקאי גרמני-יהודי, תרם להוכחת מודל האטום של בוהר, משתתף פעיל בפרויקט מנהטן, חתן בפרס נובל לפיזיקה (נולד ב-1882)
30 במאי – לֶאו סילארד, פיזיקאי תאורטי יהודי אמריקאי-הונגרי, משתתף בפרויקט מנהטן, חוזה תופעת תגובת השרשרת הגרעינית (נולד ב-1898)
15 בינואר – תאופיק כנעאן, רופא פלסטיני-נוצרי, מייסד "האגודה הרפואית הפלסטינית" והסהר האדום בירושלים (נולד ב-1882)
3 באוקטובר – אריך שמידט, ארכאולוג אמריקאי ממוצא גרמני. התמחה בארכאולוגיה של המזרח התיכון (נולד ב-1897)
6 בנובמבר – האנס פון אוילר-שלפין, ביוכימאי שוודי יליד גרמניה, בעל הישגים בתחום תסיסת הסוכר ואנזימי תסיסה, חתן פרס נובל לכימיה (נולד ב-1873)
1 בדצמבר – ג'ון הלדיין, מדען יליד בריטניה. עסק בפיזיולוגיה, גנטיקה וביולוגיה אבולוציונית (נולד ב-1892)
17 בדצמבר – ויקטור הס, פיזיקאי ממוצא אוסטרי, חתן פרס נובל לפיזיקה על גילוי הקרינה הקוסמית (נולד ב-1883)
1946 במדע

| 0 | 1 | 2 | 3 |
| --- | --- | --- | --- |
|  |  | 1946  במדע |  |
< · 1944 · 1945 — 1946 — 1947 · 1948 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
פרופסור חיים ויצמן מניח אבן פינה למכון ויצמן ברחובות, מאחור מזכירו מאיר וייסגל
הנחת אבן הפינה למכון ויצמן למדע
אסטרונומיה

בארצות הברית בוצעו 19 שיגורים של טיל V-2 לטיסה תת-מסלולית. הטיל היה מצויד במצלמה והתקבלו תמונות ראשונות של כדור הארץ מהחלל.
רג'ינלד אלדוורת דאלי (Reginald Aldworth Daly) מציע לראשונה את השערת ההתנגשות הענקית שמסבירה את היווצרות הירח, ההיפותזה המובילה עד היום
ארכאולוגיה

תחילת מיפוי קווי נסקה על ידי מריה רייכה.
חידש החפירות בארידו בראשותם של פואד ספאר וסיטון לויד ממחלקת העתיקות והמורשת של עיראק
ביולוגיה

פרסום הספר "Die Tänze der Bienen" (מחול הדבורים) של קרל פון פריש
טכנולוגיה

17 ביוני – ביצוע שיחת טלפון ראשונה ממכונית בסנט לואיס, מיזורי. הטכנולוגיה פותחה על ידי מעבדות בל.
סר ג'יימס מרטין ממציא את מושב המפלט
14 בפברואר – הפעלה של מחשב אניאק.
11 בדצמבר – רישום פטנט ראשון על זיכרון גישה אקראית על ידי פרדי ויליאמס (Freddie Williams)
מדעי כדור הארץ

ארתור הולמס מבצע הערכה של גיל כדור הארץ בעזרת תיארוך אורניום-עופרת
פיזיקה

תחילת מבצע פרשת דרכים, סדרה של ניסויים בנשק גרעיני שבוצעו על ידי ארצות הברית באטול ביקיני שבאיי מרשל
מחקרים בתחום תהודה מגנטית גרעינית שבוצעו על ידי פליקס בלוך ואדוארד מילס פרסל, תופעה שמנוצלת במיכשור למגוון גדול של שימושים במחקר בסיסי, רפואה ותעשייה.
פיתוח מדרג בוגוליובוב-בורן-גרין-קירקווד-יון (BBGKY hierarchy)
25 בדצמבר – הפעלת כור גרעיני ראשון בברית המועצות
רפואה

מרץ - בוב דול האדם הראשון ששרד זיהום קשה ללא תופעות לואי חמורות, הודות לטיפול בסטרפטומיצין. בהמשך מתחיל ניסוי אקראי מבוקר לשימוש בתרופה נגד שחפת נשימתית על ידי מועצת המחקר הרפואי.
תחילת שימוש בכימותרפיה
הרולד גיליס (Sir Harold Delf Gillies), מחלוצי הכירורגיה הפלסטית, מבצע ניתוח לשינוי מין מנקבה לזכר לראשונה תוך בניית איבר מין זכרי בעזרת שיטות של כירורגיה פלסטית.
14 ביולי – ספרו של בנג'מין ספוק הטיפול בתינוק ובילד (The Common Sense Book of Baby and Child Care) יוצא לאור בארצות הברית
פרסים

פרס נובל
פרס נובל לפיזיקה - פרסי ברידגמן, ארצות הברית על המצאת מכשיר ליצירת לחץ גבוה במיוחד, ועל התגליות שנעשו בעזרתו בתחום הפיזיקה של לחץ גבוה
פרס נובל לכימיה - ג'יימס בטשלר סאמנר - על גילוי האפשרות לגבש אנזימים, ג'ון הווארד נורתרופ, ונדל מרדית' סטנלי - על הכנת אנזימים וחלבוני נגיפים בצורה טהורה
פרס נובל לפיזיולוגיה ורפואה - הרמן יוסף מולר, ארצות הברית, על מחקריו בתחום המוטציה הגנטית הספונטנית ויצירת מוטציה באמצעות קרינת רנטגן.
נולדו

26 בפברואר – אַחְמַד חַסַן זֶווֵיל, כימאי מצרי-אמריקני חתן פרס נובל לכימיה בשנת 1999 על עבודתו החלוצית בחקר תגובות כימיות בטווחי זמן קצרים ביותר (נפטר ב-2016)
24 בפברואר – גרגורי מרגוליס (Grigory Margulis), מתמטיקאי סובייטי, אמריקאי, יהודי, זכה במדליית פילדס ב-1978 ובפרס וולף ב-2005
11 במאי – רוברט ג'ארביק (Robert Jarvik), ממציא אמריקאי המעורב בפיתוח לב מלאכותי.
13 ביוני – פול מודריץ', ביוכימאי אמריקאי,  חתן פרס נובל לכימיה (2015) על מחקרו בנושא מנגנוני התיקון של ה-DNA.
15 ביוני – ג'ון ר. הורנר, פלאונטולוג אמריקאי, מתמחה בחקר דינוזאורים
22 ביוני – קיי רדפילד ג'יימיסון, פרופסור לפסיכולוגיה קלינית וסופרת אמריקאית, מהמומחים הבכירים בעולם להפרעה דו-קוטבית, שבה היא לוקה בעצמה.
2 ביולי – ריצ'רד אקסל, פיזואולוג ונוירוביולוג אמריקאי יהודי, חתן בפרס נובל לפיזיולוגיה או לרפואה לשנת 2004, על חלקו בגילוי הדרך בה מזהה המוח ומבדיל בין ריחות שונים
5 ביולי – חרארד 'ט הופט (Gerard 't Hooft), פיזיקאי תאורטי, הולנדי, חתן פרס נובל לפיזיקה (1999) על חלקו בהבהרת המבנה הקוונטי של האינטראקציות האלקטרו-חלשות בפיזיקה
7 באוגוסט – ג'ון מאת'ר, אסטרופיזיקאי אמריקאי, קוסמולוג, חתן פרס נובל לפיזיקה (2006) על חלקו בחקר קרינת הרקע הקוסמית באמצעות הלוויין קובי, המחקר סייע לאמת את תאוריית המפץ הגדול.
7 בספטמבר – פרנסיסקו וארלה, ביולוג, פילוסוף וחוקר מוח צ'יליאני. תרם לפיתוח המושג אוטופוייזיס (Autopoiesis) או "ייצור עצמי" (נפטר ב-2001).
8 בספטמבר – עזיז סנג'אר, רופא ביוכימאי וביולוג מולקולרי טורקי-אמריקאי,  חתן פרס נובל לכימיה (2015) על מחקרו בנושא תיקון DNA.
30 באוקטובר – ויליאם ת'ורסטון, מתמטיקאי אמריקאי, עסק בטופולוגיה, חתן מדליית פילדס (1982) על תרומותיו לתחום של יריעות תלת־ממדיות (נפטר ב-2012).
24 בדצמבר – אנדרו יאו, מדען מחשב סיני אמריקאי, בולט בעיקר בתחום תורת החישוביות, תוצאה מפורסמת שלו היא שימוש במשפט המינימקס להוכחת מה שידוע כלמה של יאו, חתן פרס טיורינג (2000)
26 בדצמבר – ז'וסף סיפאקיס (Joseph Sifakis), מדען מחשב יווני צרפתי, חתן פרס טיורינג (2007) על חלקו בפיתוח שיטת בדיקות מודל בטכנולוגיית אימות יעילה ביותר בה נעשה שימוש רב בעולם עיצוב התוכנה והחומרה.
לא ידוע – פאיזה אל-ח'ראפי, כימאית כוויתית, חוקרת בתחום הקורוזיה והנדסה, האישה הראשונה שהפכה לנשיאת אוניברסיטת כווית, והאישה הראשונה שהחזיקה בתפקיד מפתח באוניברסיטה במזרח התיכון.
נפטרו

8 בפברואר – פליקס הופמן, כימאי גרמני, הראשון אשר הצליח לסנתז גרסאות רפואיות לאספירין ולהרואין (נולד ב-1868)
23 במרץ – גילברט ניוטון לואיס, כימאי פיזיקלי אמריקאי, בין תרומותיו: הנחת היסודות לתאוריית הקשר הקוולנטי והצגת כתיב כימי בשם מבנה לואיס, הרחבת המושג תגובות חומצה-בסיס והגדרת חומצת לואיס, טבע את המושג פוטון והיה הראשון שבודד מים כבדים, בנוסף תרם להתפתחות התרמודינמיקה הכימית (נולד ב-1875).
26 באפריל – לואי בשלייה, מתמטיקאי צרפתי, אחד המייסדים של התאוריה המודרנית של ההסתברות ומייסד המתמטיקה הפיננסית (נולד ב-1870).
25 במאי – פרסי ג'ון דניאל (נולד ב-1889), מתמטיקאי בריטי שעסק במתמטיקה טהורה ובמתמטיקה שימושית, נודע במיוחד הודות לאינטגרל דניאל ולמשפט דניאל-קולמוגורוב.
4 ביוני – ארנסט לאונרד לינדלף (Ernst Leonard Lindelöf), מתמטיקאי פיני, עסק באנליזה ממשית ומרוכבת וטופולוגיה, על שמו קרוי מרחב לינדלף ומשפט פיקאר-לינדלוף (נולד ב-1870)
14 ביוני – ג'ון לוגי ביירד, מהנדס סקוטי, מחלוצי ממציאי הטלוויזיה, המציא את מערכת הטלוויזיה הצבעונית הראשונה (נולד ב-1888).
2 באוקטובר – איגנצי מושצ'יצקי פוליטיקאי וכימאי פולני, נשיא פולין בתקופת משטר הסנאציה בזמן הרפובליקה הפולנית השנייה (נולד ב-1867)
9 באוקטובר – ישראל אהרוני, זואולוג, חלוץ מדעי החיים בארץ ישראל וראשון לחוקרי עולם החי בספרות העברית, מרצה לזואולוגיה באוניברסיטה העברית בירושלים (נולד ב-1882)
19 בדצמבר – פול לנז'בן, פיזיקאי צרפתי, פיתח את משוואות לנז'בן ודינמיקת לנז'בן. התפרסם גם בשל שני פטנטים לגילוי צוללות באמצעות גלי אולטרה סאונד, (נולד ב-1872)
הערות שוליים

↑  בנגמין ספוק, תרגום: רינה קלינוב, הטיפול באם ובילד, סטימצקי, 1965
אנימציה הממחישה את השערת ההתנגשות הענקית
תמונת לוויין של הגאוגליף המכונה איש הינשוף, נסקה, פרו
ארתור הולמס
פיצוץ המתקן הגרעיני "בייקר" בעומק של 27 מ' מתחת לפני הים, מבצע פרשת דרכים
פליקס בלוך
אדוארד מילס פרסל
ג'יימס בטשלר סאמנר
ג'ון לוגי ביירד
אנשי הסירות על הוולגה

| --- | --- |

 מידע כללי
 צייר:  איליה רפין
 תאריך יצירה:  1873-1870
 טכניקה וחומרים:  שמן על בד
 ממדים בס"מ
 רוחב:  281 ס״מ 
 גובה:  131.5 ס״מ 
 נתונים על היצירה
 זרם אמנותי:  ריאליזם חברתי, ריאליזם 
 מספר יצירה:  Ж-4056 (המוזיאון הרוסי) 
 מיקום:  המוזיאון הרוסי, סנקט פטרבורג
 
אנשי הסירות על הוולגה (ברוסית: Бурлаки на Волге) הוא ציור בצבעי שמן של הצייר הרוסי איליה רפין מהשנים 1870 עד 1873. ביצירה מתוארים אחד עשר גברים הגוררים ספינה על גדות נהר הוולגה. הדמויות השונות נמצאות על סף התמוטטות כתוצאה מהמאמץ וממזג האוויר החם.
באמצעות הציור, רפין הביע ביקורת ברווח הנעשה על ידי שימוש בעבודה לא אנושית. רוב הדמויות מקבלות בהכנעה את מצבם, מלבד הצעיר במרכז הקבוצה העומד בזקיפות.
רפין הגה את הרעיון לציור בעקבות מסעותיו ברוסיה בצעירותו, כשפגש אנשים בעבודות פיזיות קשות. יצירה זו הביאה לרפין הכרה בינלאומית וביקורות מהללות על התיאור הריאליסטי בציור. לאחר השלמת הציור, ולדימיר אלכסנדרוביץ' רכש אותה, והיא הוצגה ברחבי אירופה. כיום, הציור נחשב כאבן דרך באמנות הרוסית וכן כיצירה ייחודית של תנועת הנודדים.
אודות היצירה

רפין התקבל לאקדמיה לאמנות של סנקט פטרבורג (אנ') ב-1863. בזמנו, האקדמיה הייתה ידועה בשמרנותה, מה שגרם להרבה סטודנטים שלמדו בה רצון למרוד בדוגמה המקובלת. רפין תכנן ליצור ניגוד בין עובדים קשיי יום לבין מטיילים, אך עקב סלידתו הגוברת מהחברה הגבוהה הוא החליט להפוך את היצירה לביקורתית יותר.
רפין הגה את הרעיון ליצירה מחופשותיו בוולגה בשנת 1870. הוא יצר כמה סקיצות משמן כשהוא שהה ליד העיר טוליאטי (ברוסית: "Толья́тти"). בסקיצות מוצגים נהר הוולגה וגוררי הספינות.
רפין גדל בצ'והוייב, והוא היה מודע לקושי ולעוני בחיים הכפריים. הוא טייל במשך שנתיים, ובטיוליו הוא ראה את הניגוד בין העשירים שהתאכסנו בדאצ'ות לבין האיכרים העניים. ייצוג העוני והאנשים הפשוטים היה פורץ דרך ואנשי הסירות על הוולגה נחשב לאחת מהיצירות החשובות בנושא מהמאה ה-19, יחד עם קבורה באורנאן ושוברי האבנים של גוסטב קורבה.‏
הדמויות המתוארות בציור מבוססות על אנשים אמיתיים שרפין פגש במסעותיו. הוא התקשה למצוא אנשים שידגמנו עבורו לתמונה עקב אמונות תפלות. אף על פי שהוא צייר רק גברים, בעבודה השתתפו גם נשים. רפין בחר לצייר אנשים מכל שכבות של מעמד הפועלים. הוא התיידד במיוחד עם הכומר קנין, שהוכנס לציור כאחד הפועלים בראש השיירה.
בציור מתוארים אחד עשר פועלים הגוררים ספינה כנגד זרם הים. הפועלים לובשים סחבות וקשורים לרתמה. הפועלים נמצאים במצב של הכנעה אך בבירור הם מותשים פיזית מהעבודה. לא ניכר כי יש מי שמפקח על הפועלים, לפחות לא בציור. הפועלים משמשים כמרכזה של היצירה, בעוד שהספינה נמצאת בתפקיד משני. מרחוק ניתן לראות ספינת קיטור, העלולה להעיד שעבודתם המאומצת על הפועלים מיותרת לאור ההתקדמות הטכנולוגית. נדבך נוסף הוא שדגל רוסיה מופיע מהופך על הספינה הנגררת, מה שמוסיף עוינות נוספת לסיטואציה. תחושת המצוקה והעייפות מתחזקת כשעוברים מהפועל השמאלי עד לפועל הימני ביותר. החריג הוא הפועל הצעיר בעל השיער הבהיר. הוא עומד בזקיפות ביחס לשאר הפועלים, מפנה את מבטו למרחק ומושך את הרתמה כמנסה להשתחרר מהמשימה.
ביצירה מתואר גם החוזק הפיזי של הפועלים, ולא רק את תחושות הייאוש והעייפות. רפין מציג את הייסורים בציור על ידי הגבות והקמטים במצח של הפועלים. היה חשוב לצייר להציג את המאמץ והיושרה של העובדים.
רפין ייחס את אנשי הסירות על הוולגה כיצירתו הראשונה, והוא הפך למזוהה כאמן המציג אי שוויון בציוריו. הציור קיבל ביקורות נלהבת כשהוצג לראשונה בתערוכות, ורבים השוו בין התיאור הלא סימפתי של העבודה הקשה לבין הרומנטיזציה ששררה בעת ההיא באמנות הרוסית. רפין סלל לעצמו את הדרך להצטרף לתנועת הנודדים, תנועת אנטי-אקדמית שצמחה ברוסיה בשנת 1870. התנועה שאפה לא רק לשבור את הכללים של האקדמיה, אלא גם להנגיש יצירות אמנות לקהל הרחב על ידי יצירת סצנות מהחיים היומיומיים.
הערות שוליים

↑  Frank, Joseph (2003). Dostoevsky: The Mantle of the Prophet, 1871–1881. Princeton University Press. p. 111. ISBN 0-691-11569-9.
↑  Gray, Rosalind Polly (2000). Russian genre painting in the nineteenth century. Alderley: Clarendon Press. p. ix. ISBN 0-19-820875-8.
↑  Hilton, Alison. "The Exhibition of Experiments in St. Petersburg and the Independent Sketch". The Art Bulletin, Volume 70, No. 4, December, 1988. 677–698
↑  https://web.archive.org/web/20100201085918/http://www.tmora.org/educationData/JaneFriedman.html
↑  https://www.christies.com/LotFinder/lot_details.aspx?intObjectID=300029
↑  Valkenier (1993), 208
↑  Alpatov, 251
↑  Emerson, Caryl (1999). The life of Musorgsky. Cambridge University Press. p. 127. ISBN 0-521-48507-X.
↑  Parker & Parker, 23
↑  Stasov, Vladimir Vasilyevich. "Letter to the Editor of 'St. Petersburg Gazette' (1873)". Saint Petersburg Gazette, no. 176, 18 March 1873
↑  Cohen, Aaron J (2008). Imagining the unimaginable: World War, modern art, & the politics of public culture in Russia, 1914–1917. University of Nebraska Press. p. 25. ISBN 0-8032-1547-9.
↑  http://www.dartmouth.edu/~russ15/russia_PI/Russian_art.html
↑  Bolton, 114
1958 במדע

| 0 | 1 | 2 | 3 |
| --- | --- | --- | --- |
|  |  | 1958  במדע |  |
< · 1956 · 1957 — 1958 — 1959 · 1960 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1958.
ארכאולוגיה

גילוי בית המלאכה של פידיאס באולימפיה.
חפירות בצ'טלהויוק, אתר מתקופת האבן החדשה ומהתקופה הכלקוליתית בדרום אסיה הקטנה.